CONSILIUL  LOCAL AL MUNICIPIULUI





                S I G H I Ş O A R A

H O T Ă RÂ R E A   NR. 208

      din 22 decembrie 2011

privind înfiinţarea „liniei de gardă în specialitatea medicina de urgenţă” în cadrul Spitalului Municipal Sighişoara


Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de înfiinţare a „liniei de gardă în specialitatea medicina de urgenţă” în cadrul Spitalului Municipal  Sighişoara;
Având în vedere Raportul de Specialitate al Managerului   Spitalului Municipal Sighişoara, prin care, se propune autorităţii publice locale, înfiinţarea unei linii de gardă în specialitatea „medicina de urgenţă” în cadrul Spitalului Municipal Sighişoara, îndeplinindu-se prevederile legale;

                Având în vedere: 

Propunerea Comitetului Director al Spitalului Municipal Sighişoara cuprinsă în procesul verbal nr. 14 din data de 07.09. 2011 referitoare la solicitarea cu avizul Consiliului de Administraţie al Spitalului Municipal Sighişoara de înfiinţare a unei linii de garda in specialitatea „medicina de urgenţă”; 

                  Procesul verbal al şedinţei Consiliului de Administraţie al Spitalului Municipal Sighişoara din data de 15 noiembrie 2011, prin care acesta avizează favorabil propunerea Comitetului Director;

                  Prevederile art.26 din OMS nr.870/2004 privind Regulamentul gărzilor, care precizează că pentru spitalele care au aprobate structuri de primire urgenţe se pot organiza linii de gardă pentru medicina de urgenţă între ora de terminare a programului medicilor încadraţi în aceste locuri de muncă şi ora de începere a programului din ziua următoare, precum si faptul ca aceste linii de gardă nu se includ în numărul liniilor de gardă determinat în funcţie de numărul de paturi;

                  Prevederile art.182 din legea nr.95/2006 privind reforma în domeniul sănătăţii, cu modificările şi completările ulterioare, care prevede atribuţiile managerului în domeniul politicii de personal si al structurii organizatorice, respectiv “managerul propune structura organizatorică, reorganizarea, etc. în vederea aprobării de către autoritatea administraţiei publice locale;
                  Hotărârea Guvernului nr. 56/2009 pentru aprobarea Normelor metodologice de aplicare a O.U.G. nr.162/2006 privind transferul ansamblului de atribuţii si competenţe exercitate de Ministerul Sănătăţii către autorităţile administraţiei publice locale, cu modificările si completările ulterioare;


Având în vedere avizele favorabile ale tuturor comisiilor pe domenii de specialitate;



În baza art. 36 alin. (2) lit. a), alin. (6) pct. 3, art. 45 alin. (1) şi art. 115 alin. (1) lit. b) din Legea nr. 215/2001 Legea Administraţiei Publice Locale, republicată, cu modificările şi completările ulterioare;






H O T Ă R Ă Ş T E:


Art. 1. Se aprobă înfiinţarea linei de gardă în specialitate „medicina de urgenţă” în cadrul Spitalului Municipal Sighişoara.


Art. 2. Cu ducerea la îndeplinire a prevederilor prezentei se încredinţează Primarul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.

PRESEDINTE DE SEDINTA, 






Daniela Muşunoi









Contrasemneaza:






             


p.Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Comitetul director al Spitalului;

1 ex. Managerul Spitalului

9 ex.CB/FM

